ლევან ბერძენიშვილის საჯარო ლექცია: იოჰან ვოლფგანგ ფონ გოეთე - ”ფაუსტი” - მეორე მიახლოება
2015-03-30 19:00 (Asia/Dubai)
30 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში,ჩატარდება ლევან ბერძენიშვილის მორიგი საჯარო ლექცია.
ლექციის თემა: იოჰან ვოლფგანგ ფონ გოეთე – ”ფაუსტი” – მეორე მიახლოება.
ლევან ბერძენიშვილი განიხილავს შემდეგ თემებს: გარიგება მიღმურ სამყაროსთან; მეფისტოფელი, როგორც მებრძოლი ლიბერტინი; ევფორიონი-ბაირონი; სტერეოტიპი: გოეთესა და ბაირონის დაპირისპირება; „ფაუსტი“ კინოში; დავით წერედიანის ქართული თარგმანი – XXI საუკუნის საოცრება.
დრო: 30 მარტი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ილიაუნის სამეცნიერო კაფეში: ნათია კოპალიანის საჯარო ლექცია - ”კავკასიური ნაგაზი და მგელი”
2015-03-31 17:00
31 მარტს, სამშაბათს, 17:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ილიაუნის სრულ პროფესორთან, ნათია კოპალიანთან.
საუბრის თემაა: კავკასიური ნაგაზი და მგელი – ხდება თუ არა გენთა მიმოცვლა რამდენიმე ათეული ათასი წლის წინ მოშინაურებულ ძაღლებსა და ველური მგლების პოპულაციებს შორის დღემდე და როგორია მისი სიხშირე კავკასიაში?
კავკასიონის მთებში მცხოვრები მწყემსებისთვის ნაგაზი ცხვრის ფარის დაცვისას შეუცვლელი თანაშემწეა. ბევრისთვის წარმოუდგენელია, რომ მეცხვარე ძაღლების ნაწილი შეიძლება სანახევროდ მგელი იყოს.
კვლევამ, რომელიც მგლის ადამიანის სამოსახლოსთან ხშირი გამოჩენის და საქონელზე თავდასხმის მიზეზების შესწავლის მიზნით დაიწყო, აჩვენა მგელსა და ძაღლს შორის მიმდინარე ჰიბრიდიზაციის გაცილებით მაღალი სიხშირე, ვიდრე ეს ევროპაში იყო ნანახი. ცნობილია, რომ ჰიბრიდები ნაკლებად უფრთხიან ადამიანებს, ამიტომ აღნიშნული პროცესის, როგორც თავდასხმის ერთ-ერთი სავარაუდო მიზეზის, გამოვლენა მნიშვნელოვანი იყო. ამისათვის შესწავლილი იქნა მგლების და მეცხვარე ძაღლების მიტოქონდრიული და ბირთვული დნმ-ი. მგლების 10% და ძაღლების 20% ჰიბრიდული წარმოშობისა აღმოჩნდა, მგლების და ძაღლების 3% კი – პირველი თაობის ჰიბრიდები.
კვლევამ აჩვენა, რომ მგლის მოშინაურებიდან მრავალი ათასი წლის შემდეგ მგლისა და ძაღლის პოპულაციებს შორის გენთა მიმოცვლა არცთუ იშვიათი პროცესია და გავლენა აქვს როგორც ძაღლების, ისე მგლების პოპულაციებზე.
მოხსენება შეეხება ჰიბრიდიზაციის პროცესს ძაღლისნაირებში, მის გავლენასა და მიმართულებებს, იმას, თუ როგორ ცვლის იგი ძაღლისა და მგლის ქცევას, და მგლის მოშინაურების საკითხებს.
შეხვედრის დრო: 31 მარტი, 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.

კოკა ბრეგაძის საჯარო ლექცია - რელიგიის მოდერნული გაგება გერმანულ რომანტიზმში
2015-03-31 18:00
31 მარტს, 18 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – Sapere Aude – ფარგლებში, ივანე ჯავახიშვილის სახელობის თბილისის სახელმწიფო უნივერსიტეტის ასოცირებული პროფესორი (გერმანული ფილოლოგიის დეპარტამენტი) კოკა ბრეგაძე წაიკითხავს საჯარო ლექციას თემაზე – “რელიგიის მოდერნული გაგება გერმანულ რომანტიზმში (ახალგაზრდა ფრიდრიხ შლაიერმახერის მიხედვით)”.
დასწრება თავისუფალია.

გიგა ზედანიას საჯარო ლექცია - მასა და ბელადი. ფაშიზმის ფსიქოანალიზისათვის
2015-04-01 19:00
1-ლ აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შეხვედრების სერიის – „ფსიქოანალიზი საუნივერსიტეტო სივრცეში“ – ფარგლებში, ილიას სახელმწიფო უნივერსიტეტის რექტორი, გიგა ზედანია, წაიკითხავს საჯარო ლექციას თემაზე – „მასა და ბელადი. ფაშიზმის ფსიქოანალიზისათვის“.
რას გვაძლევს ფსიქოანალიზი ფაშიზმის გაგებისთვის?
ფროიდმა პოლიტიკის ფსიქოანალიტიკური თეორია იმავე პერიოდში შეიმუშავა, როცა ფაშიზმი ისტორიის ასპარეზზე გამოდიოდა. დროში ეს დამთხვევა ერთი მიზეზი უნდა იყოს იმისა, რომ ფროიდის მიერაღწერილი პოლიტიკური დინამიკა ძალიან ჰგავს 1920-იანი წლების იტალიასა და გერმანიაში მიმდინარე პროცესებს. ამ სიახლოვის კიდევ ერთი მიზეზი იმაში მდგომარეობს, რომ როგორც ფროიდი, ერთი მხრივ,ისე მუსოლინი და ჰიტლერი, მეორე მხრივ, თავიანთ შთაგონებას ბრბოს ფსიქოლოგიის მე-19 საუკუნისეულ ტრადიციაში ეძებდნენ; ფროიდს ადამიანთა მასის მამოძრავებელი ფაქტორების გაგება სურდა, ხოლოდიქტატორებს ამავე მასის მართვა უნდოდათ.
რა კავშირია ბრბოს ფსიქოლოგიის ტრადიციასა და რევოლუციურ პროცესებს შორის, რომლებიც ევროპულ საზოგადოებას მე-18 საუკუნის ბოლოდან არყევდნენ? როდის და რატომ ჩნდება ქარიზმატულიბელადის ფიგურა მასების შესახებ რეფლექსიაში? რაშია განსხვავება ორგანიზებულსა და არაორგანიზებულ მასებს შორის? რა არაცნობიერი პროცესები ედო და უდევს საფუძვლად ფაშიზმის აღზევებას?
ლექცია შეეცდება პოლიტიკის ფსიქოანალიზის ტრადიციის გახსენებასა და აქტუალიზაციას.
დრო: 1-ლი აპრილი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

აუტიზმის ცნობადობის ამაღლების მსოფლიო დღესთან დაკავშირებული ღონისძიებები
2015-04-02 13:00
2 აპრილი აუტიზმის ცნობადობის ამაღლების მსოფლიო დღეა. უკვე ტრადიციად დამკვიდრდა, რომ აღნიშნულ დღესთან დაკავშირებით ილიას სახელმწიფო უნივერსიტეტი და ილიაუნის ბავშვის განვითარების ინსტიტუტი გარკვეულ ღონისძიებებს მართავენ.
წელს ილიაუნის A კორპუსის (ჭავჭავაძის გამზ. №32) ფასადზე გადმოიფინება ლურჯი ფერის დიდი ბანერი, რომელიც გამვლელებს შეახსენებს, რომ აპრილი აუტიზმის ცნობადობის ამაღლების თვეა.
ასევე, ილიაუნის ბავშვის განვითარების ინსტიტუტში იქნება ფოტოგადაღებები ნებისმიერი მსურველისთვის – შეგიძლიათ, მობრძანდეთ ინსტიტუტში და თავსატეხის (ფაზლის) ფერადი ნაწილებით სპეციალურად შექმნილი ბანერის ფონზე, სპეციალური მაისურებით გადაიღოთ ფოტოები, რომლებიც განთავსდება ილიას სახელმწიფო უნივერსიტეტის ოფიციალურ ფეისბუქ-გვერდზე. ფოტოგადაღებები იქნება 2-3 აპრილს, 13:00-დან 17:00 საათამდე. მისამართისთვის იხილეთ რუკა.
ილიას სახელმწიფო უნივერსიტეტის მედიაცენტრმა შექმნა 30-წამიანი ვიდეორგოლი, რომელშიც აუტისტური სპექტრის მქონე ბავშვები, მათი მშობლები და თერაპევტები საზოგადოებას აწვდიან იმ ძირითად შეტყობინებებს, რომლებიც ყურადსაღებია.
3 აპრილს, 17:00 საათზე, ილიაუნის წიგნის სახლში „ლიგამუსი“ გაიმართება დისკუსია თემაზე – აუტიზმი და საზოგადოება.
დისკუსიაში მონაწილეობას მიიღებენ: სოფიო კერესელიძე (მშობელი, საქართველოს აუტიზმის ასოციაციის ხელმძღვანელი), ეკატერინე დგებუაძე (საქართველოს განათლებისა და მეცნიერების სამინისტროს ინკლუზიური განათლების განვითარების სამმართველოს უფროსი), თამარ გაგოშიძე (ნეიროფსიქოლოგი, პროფესორი), ქეთევან მაყაშვილი (კლინიკური ფსიქოლოგი, პროფესორი), ნატა მეფარიშვილი (კლინიკური ფსიქოლოგი, პროფესორი), ნანა ტატიშვილი (ნევროპათოლოგი, პროფესორი). დასწრება თავისუფალია.

ილიაუნის ბიზნესის სკოლა - მასშტაბური დასაქმების ფორუმი
2015-04-02 14:00
2 აპრილს, 14:00 საათზე, ილიას სახელმწიფო უნივერსიტეტის E 207 აუდიტორიაში ჩატარდება მასშტაბური დასაქმების ფორუმი. კომპანია ICGROUP-ის წარმომადგენლები ილიაუნის სტუდენტებს გააცნობენ კომპანიაში არსებულ ვაკანსიებს. სტუდენტებს, სურვილის შემთხვევაში, შესაძლებლობა ექნებათ შეავსონ კომპანიის სააპლიკაციო ფორმები.

ილიაუნის სამეცნიერო კაფეში: რევაზ სოლომონიას საჯარო ლექცია - ”მიტოქონდრიები და მეხსიერება”
2015-04-02 17:00
2 აპრილს ხუთშაბათს, 17:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე გიწვევთ შეხვედრაზე სრულ პროფესორთან, რევაზ სოლომონიასთან.
საუბრის თემა: მიტოქონდრიები და მეხსიერება – აქვს თუ არა მიტოქონდრიებს, ენერგიით უზრუნველყოფის გარდა, სხვა როლი ნერვული სისტემის ფუნქციობაში?
მოხსენებაში განხილული იქნება ის მოლეკულური ცვლილებები, რომლებსაც ადგილი აქვს წიწილებში მხედველობითი შთაბეჭდვის მეხსიერების ჩამოყალიბების პროცესში. განსაკუთრებული ყურადღება დაეთმობა მიტოქონდრიული პროტეომის ცვლილებებს და პრობლემას: აქვს თუ არა მიტოქონდრიებს, ენერგიით უზრუნველყოფის გარდა, სხვა როლი ნერვული სისტემის ფუნქციობაში?
შეხვედრის დრო: 2 აპრილი, 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.

მთარგმნელები ილიაუნის ლიტერატურულ კლუბში - შეხვედრა ხათუნა ცხადაძესთან
2015-04-02 19:00
2 აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი“ ილიაუნის ლიტერატურული კლუბი სტუმრად იწვევს ხათუნა ცხადაძეს, რომელმაც სხვადასხვა დროს თარგმნა: უმბერტო ეკოს ”ვარდის სახელი“ და ”პრაღის სასაფლაო“, უმბერტო ეკოსა და კარლო მარია მარტინის ”რა სწამს მას, ვისაც არ სწამს“, ანტონიო ტაბუკის ”მიაჩნია პერეირას“ და სხვა.
უმბერტო ეკოს ”ვარდის სახელი“ ილიაუნის ლიტერატურული პრემიის ერთ-ერთი ფინალისტი რომანია, რომელიც ხათუნა ცხადაძემ 2011 წელს თარგმნა. რომანი გამომცემლობა ”დიოგენემ” გამოსცა. მომხსენებელი ავტორის, რომანის და თარგმნის პროცესის შესახებ ისაუბრებს.
დრო: 2 აპრილი, 19:00 საათი
ადგილმდებარეობა: წიგნის სახლი ”ლიგამუსი“
დასწრება თავისუფალია.

ირაკლი მაჭარაშვილის საჯარო ლექცია - ”ეკოსისტემების ეკონომიკური შეფასება“
2015-04-03 16:00
3 აპრილს, პარასკევს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, ასოცირებული პროფესორი, ირაკლი მაჭარაშვილი, წაიკითხავს საჯარო ლექციას თემაზე – ”ეკოსისტემების ეკონომიკური შეფასება“.
ილიაუნის პროექტი „ახალი განმანათლებლობა“ ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში, დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
დასწრება თავისუფალია.
ლექციის დრო: 3 აპრილი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. №32)

ილიაუნის ტექნოლოგიების კომერციალიზაციის ოფისის (TCO) პრეზენტაცია
2015-04-03 17:00
3 აპრილს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ტექნოლოგიების კომერციალიზაციის ოფისის (TCO) პრეზენტაცია. პრეზენტაციაზე წარმოდგენილი იქნება:

TCO-ს მიზნები და ამოცანები;
TCO-ს სამოქმედო გეგმა;
TCO-ს მიერ შეთავაზებული სერვისები.

ილიას სახელმწიფო უნივერსიტეტის ტექნოლოგიების კომერციალიზაციის ოფისი (TCO) ჩამოყალიბდა აშშ-ის სამოქალაქო კვლევებისა და განვითარების ფონდისა და საქართველოს სამეცნიერო-ტექნოლოგიური განვითარების ფონდის მხარდაჭერით. ის ერთ-ერთიპირველია საქართველოს სახელმწიფო უნივერსიტეტებს შორის და უზრუნველყოფს კვლევით დაწესებულებებსა და კომერციულ კომპანიებს შორის კომუნიკაციის გაუმჯობესებას. ეს პროცესი, თავის მხრივ, განაპირობებს სამეცნიერო ინოვაციების დაკავშირებასბაზრის არსებულ მოთხოვნებთან და შემდგომი კვლევებისა და განვითარებისთვის დამატებითი შემოსავლის წყაროს შექმნას. TCO-ს გუნდი მზად არის, დაეხმაროს გამომგონებლებს და სრული იურიდიული და მარკეტინგული მომსახურება გაუწიოს ახალი ტექნოლოგიების შემქმნელებს.
პრეზენტაციის დრო: 3 აპრილი, 17:00 საათი
ადგილმდებარეობა: G 106
დასწრება თავისუფალია.

აუტიზმის ცნობადობის ამაღლების მსოფლიო დღე - დისკუსია თემაზე: აუტიზმი და საზოგადოება
2015-04-03 17:00
3 აპრილს, პარასკევს, 17:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, აუტიზმის ცნობადობის ამაღლების მსოფლიო დღისადმი მიძღვნილი ღონისძიებების ფარგლებში, ბავშვის განვითარების ინსტიტუტისა და საქართველოს აუტიზმის ასოციაციის ორგანიზებით, ჩატარდება დისკუსია თემაზე – აუტიზმი და საზოგადოება.
დისკუსიის მიზანია საზოგადოების აქტიურობის გაზრდა და მსჯელობის დაწყება თემაზე:

აუტიზმის მქონე ბავშვი, ოჯახი და საზოგადოება – მიღწევები და გამოწვევები

ისაუბრებენ: სოფიო კერესელიძე (მშობელი, საქართველოს აუტიზმის ასოციაციის ხელმძღვანელი), ეკატერინე დგებუაძე (საქართველოს განათლებისა და მეცნიერების სამინისტროს ინკლუზიური განათლების განვითარების სამმართველოს უფროსი), თამარ გაგოშიძე (ნეიროფსიქოლოგი, პროფესორი), ქეთევან მაყაშვილი (კლინიკური ფსიქოლოგი, პროფესორი), ნატა მეფარიშვილი (კლინიკური ფსიქოლოგი, პროფესორი), ნანა ტატიშვილი (ნევროპათოლოგი, პროფესორი).
დისკუსიის ბოლოს მომხსენებლებს და მონაწილეებს საშუალება ექნებათ, შეუერთდნენ ფოტოკამპანიას და ფოტოები გადაიღონ აუტიზმის ცნობადობის ამაღლების ბანერთან. აღნიშნული სურათები ”ფეისბუქით” გავრცელდება და აუტიზმის სპექტრის შესახებცნობადობის გაზრდას შეუწყობს ხელს.
დისკუსიის დრო: 3 აპრილი, 17:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.
2015 წელი

ნუგზარ პაპუაშვილი - ტოლერანტობა და ქართული კულტურა
2015-04-03 19:00
3 აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, ნუგზარ პაპუაშვილი წაიკითხავს საჯარო ლექციას თემაზე – ტოლერანტობა და ქართული კულტურა.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით,პროექტის – „ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარულიპრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან,ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ტოლერანტობის სკოლის საჯარო ლექციებზე დასწრება თავისუფალია.
ლექციის დრო: 3 აპრილი, 19:00 საათი
ადგილმდებარეობა: წიგნის სახლი ”ლიგამუსი”

პროფესორ ანა გლეონეკის ლექცია-სემინარები
2015-04-06 12:00
6-დან 9 აპრილის ჩათვლით, ილიას სახელმწიფო უნივერსიტეტის G 106 აუდიტორიაში, სოციალური და კულტურის კვლევების ინსტიტუტის მოწვევით, 6-კრედიტიანი საბაკალავრო სპეცკურსის – „თემი, ძალადობა, სხეული – XX საუკუნის პოლიტიკის თეორეტიკოსები“ – ფარგლებში, პროფესორი ანა გლეონეკი ჩაატარებს 4 ლექცია-სემინარს.
განრიგი
▪ 6 აპრილი, 12:00-15:00 საათი
▪ 7 აპრილი, 11:00-15:00 საათი
▪ 8 აპრილი, 11:00-15:00 საათი
▪ 9 აპრილი, 14:00-18:00 საათი
თემატიკა
▪ პოლიტიკური სხეულის ანალოგიის არენდტისეული დეკონსტრუქცია: მრავლის რედუქცია ერთზე და პოლიტიკური ფილოსოფიის წყაროები;
▪ დემოკრატიული „დეზინკორპორაცია“: პოლიტიკაში სხეულის ფანტაზმის ანალიზი კლოდ ლეფორის მიერ. დემოკრატიის „სხეულის გარეშეობა“: პოლიტიკურის სიმბოლური წაკითხვა;
▪ სხეულებზე ძალაუფლება: „პოლიტიკური სხეულის“ სხვაგვარი ანალიზი: დისციპლინებისა და ბიო-ძალაუფლების ფუკოსეული ანალიზი და „პოლიტიკური სხეულის“ გაგების ხელახალი განსაზღვრება ფუკოს მიერ;
▪ ბიოპოლიტიკის მიღმა: იმუნიზაციის ცნება: პოლიტიკაში იმუნურობის ცნება ჟაკ დერიდას მიხედვით. რობერტო ესპოზიტოს მიერ ფუკოს კრიტიკა და პოლიტიკური სხეულის ანალოგიის აღორძინება;
▪ შესაძლებელია თუ არა ანალოგიის გადახალისება? – ჟილბერ სიმონდონის სოციოპოლიტიკური აზროვნება და პოლიტიკური სხეულის ახალი ანალოგიის ბერკეტები მორის მერლო-პონტის აზროვნებაში.
პროფესორ ანა გლეონეკის შესახებ
ანა გლეონეკი (Anne Gléonec) ფილოსოფიის აგრეჟე და დოქტორია. სადოქტორო დისერტაცია დაიცვა 2011 წელს, პარიზის დიდროს უნივერსიტეტში – პარი 7, სათაურით: „სხეულიდან პოლიტიკურ სხეულამდე? ანალოგიის ფენომენოლოგიური წესით გარდაქმნის ცდა“. საფრანგეთში ხუთწლიანი პედაგოგიური მოღვაწეობის შემდეგ, პროფესიული საქმიანობა გააგრძელა პრაღაში, სოციალური მეცნიერებების კვლევის ფრანგულ ცენტრსა (CEFRES/CNRS) და პრაღის კარლის უნივერსიტეტში, სადაც ასწავლის და კვლევითი ხელმძღვანელია 2009 წლიდან.
მისი ფილოსოფიური ინტერესის საგანი უპირატესად ფენომენოლოგია და ფენომენოლოგიური აზროვნებაა, რომელიც ორ ღერძს ემყარება: (1) სხეულის ფენომენოლოგია და მისი კრიტიკული ჩარევა მეცნიერებებში (მერლო-პონტის შრომების გავლით) და (2) პოლიტიკურის ფენომენოლოგია. ფილოსოფიის ინსტიტუტში მისი პროექტის სახელწოდებაა: „განსხეულება პოლიტიკაში: სიცოცხლისა და ანალოგიის ძალაუფლების საკითხი საბუნებისმეტყველო და სოციალური მეცნიერებების გადაკვეთაზე“.
პროფესორ ანა გლეონეკის შესახებ დამატებითი ინფორმაცია იხილეთ ბმულზე. http://bit.ly/1xuXkOE
ლექცია-სემინარებზე დასწრება თავისუფალია.
ადგილმდებარეობა: ილიას სახელმწიფო უნივერსიტეტის G 106 აუდიტორია
დრო: 6-9 აპრილი
შენიშვნა: 9 აპრილს, მიუხედავად იმისა, რომ ოფიციალურად უქმე დღეა, ლექცია-სემინარი მაინც ჩატარდება.

შეხვედრა მწერალ თეონა დოლენჯაშვილთან
2015-04-06 15:00
6 აპრილს, ორშაბათს, 15.00 საათზე, ილიას სახელმწიფო უნივერსიტეტის წიგნის სახლში “ლიგამუსი” შედგება შეხვედრა მწერალ თეონა დოლენჯაშვილთან. სემიოტიკის კვლევითი ცენტრის პროექტის – “მწერლის ერთი მეტაფორა” – ფარგლებში, თეონა დოლენჯაშვილი ისაუბრებს მეტაფორაზე: “მე – სიზიფე”.
დასწრება თავისუფალია.

წიგნის პრეზენტაცია
2015-04-06 19:00
6 აპრილს, 19:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლა გიწვევთ წიგნის – „ქართული ლოგოს ანატომია“ – პრეზენტაციაზე.
დასწრება თავისუფალია.

ლევან ბერძენიშვილის საჯარო ლექცია: მოლიერის „დონ ჟუანი“
2015-04-06 19:00
6 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში, ჩატარდება ლევან ბერძენიშვილის მორიგი საჯარო ლექცია.
ლექციის თემაა: მოლიერის „დონ ჟუანი“
ლევან ბერძენიშვილი განიხილავს შემდეგ თემებს: პროტოტიპი: დონ ხუან ტენორიო, მისი მეგობარი, კასტილიის მეფე პედრო პირველი, კომანდორ დონ გონზაგოს მკვლელობა, კომანდორ დე ულოას ქალიშვილის მოტაცება, დონ ხუან ტენორიოს მკვლელობა, ტირსო დე მოლინა, მოლიერი, კორნელი, „დონ ჟუანი“ და „ფაუსტი“, ბაირონის „დონ ჟუანი“, მოცარტის „დონ ჯოვანი“.
დრო: 6 აპრილი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ბიზნესინკუბატორის II ეტაპის პროექტების პრეზენტაცია
2015-04-07 13:00
7 აპრილს, 13:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლის ორგანიზებით, შედგება ბიზნესინკუბატორის II ეტაპის პროექტების პრეზენტაცია.
დასწრება თავისუფალია.

ილიაუნის ბიზნესის სკოლა - პოლიტიკური გადაწყვეტილებები, რომლებიც ხელს უწყობს ტურიზმის განვითარებას
2015-04-07 15:00
7 აპრილს, 15:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ილიაუნის ბიზნესის სკოლის ტურიზმის მენეჯმენტის ცენტრის მიერ ჩატარებული კვლევის – ”პოლიტიკური გადაწყვეტილებები, რომლებიც ხელს უწყობს ტურიზმის განვითარებას” – შედეგების პრეზენტაცია.
დასწრება თავისუფალია.

ილიაუნის სამეცნიერო კაფეში: ქეთევან კუპატაძის საჯარო ლექცია - ჩამდინარე წყლების გამწმენდი ბუნებრივი სისტემები - თანამედროვე მდგომარეობა და პერსპექტივები
2015-04-07 17:00
7 აპრილს, სამშაბათს, 17:00 საათზე, E207 აუდიტორიაში, ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის ასოცირებულ პროფესორთან, ქეთევან კუპატაძესთან.
საუბრის თემა: რა გავლენა აქვთ დაბინძურებული წყლების ბუნებრივ გამწმენდ სისტემებს გარემოზე? ჩამდინარე წყლების გამწმენდი ბუნებრივი სისტემები – თანამედროვე მდგომარეობა და პერსპექტივები.
შეხვედრაზე განხილული იქნება ჩამდინარე წყლების ძირითად დამაბინძურებლები და მათი გამწმენდი ბუნებრივი სისტემები, ასევე – ხელოვნური ჭაობების ძირითადი ტიპები და წმენდის მეთოდოლოგია თითოეულის შემთხვევაში.
შეხვედრის დრო: 7 აპრილი, 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.

პროექტი Sapere Aude - პოეზიის საღამო
2015-04-07 18:00
7 აპრილს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ილიაუნის სტუდენტური პროექტის – Sapere Aude – ფარგლებში, ჩატარდება პოეზიის საღამო პოეტების – გიორგი შონიას, ნიკა ლაშხიასა და ლაშა ჯაიანის მონაწილეობით.
დასწრება თავისუფალია.

სააღდგომო ზღაპრის დღე „ლიგამუსში“
2015-04-08 17:00
8 აპრილს, ოთხშაბათს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პატარებს ზღაპრის ოთახი უმასპინძლებს.
სააღდგომო ზღაპრის დღეს „ლიგამუსის“ საბავშვო ოთახში ბავშვებს წავუკითხავთ ზღაპარს და სააღდგომო კვერცხების ნაირფერად მოხატვასა და გაფორმებაში დავეხმარებით.
ჩვენთან სტუმრობის სურვილის შემთხვევაში მოგვწერეთ:
facebook-გვერდზე: წიგნის სახლი “ლიგამუსი” / Book House “Ligamus”
ელფოსტაზე: bookstore@iliauni.edu.ge

მალხაზ თორიას საჯარო ლექცია: იმპერიული მემკვიდრეობები, პოლიტიკური/სიმბოლური საზღვრები და ეთნიკური ”გამიჯვნის” პოლიტიკა აფხაზეთში
2015-04-08 19:00
8 აპრილს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, სოციალური და კულტურის კვლევების ინსტიტუტი გიწვევთ ილიას სახელმწიფო უნივერსიტეტის ასოცირებული პროფესორის, ისტორიკოსისა და კულტურის მკვლევრის, ისტორიის დოქტორის, მალხაზ თორიას, საჯარო ლექციაზე – იმპერიული მემკვიდრეობები, პოლიტიკური/სიმბოლური საზღვრები და ეთნიკური ”გამიჯვნის” პოლიტიკა აფხაზეთში.
ლექცია ჩატარდება „საბჭოთა პარადიგმების“ შეხვედრების ციკლის ფარგლებში.
რუსეთის იმპერიისა და საბჭოთა კავშირის შემადგენლობაში ყოფნამ დიდი გავლენა მოახდინა საქართველოს კულტურული და ეთნიკური ლანდშაფტის ჩამოყალიბებაზე. ეს კარგად ჩანს აფხაზეთის მაგალითზე, სადაც პოლიტიკური და სიმბოლური/ეთნიკური მიჯნების გავლების პრაქტიკამ და ეთნიკური განსხვავებების პოლიტიზაციამ მნიშვნელოვნად განსაზღვრა რეგიონში შეიარაღებული კონფლიქტის გაჩაღება. აფხაზეთში ეთნო-პოლიტიკური დაპირისპირების სათავე შეიძლება გვიან ცარისტულ და, განსაკუთრებით, საბჭოთა პერიოდში ვეძიოთ. კერძოდ, საბჭოთა ნაციონალური პოლიტიკა – კორენიზაცია – მიზნად ისახავდა ლოკალური ეთნიკური იდენტობების მიზანმიმართულ განვითარებას: უკვე მკაფიოდ ნაციონალური თვითშეგნების მქონე ერების შემთხვევაში იდენტობის „გამყარებას“, ხოლო ამ მხრივ „ჩამორჩენილ“ ჯგუფებში – ეთნიკური იდენტობის მარკერების ხელოვნურად შექმნასაც კი.
ყველაფერი ეს ორგანულად იყო გამჯდარი საბჭოთა იდეოლოგიის კონტექსტში, რაც ევროპული ევოლუციონიზმის მარქსისტულ-ლენინისტურ ვარიაციას წარმოადგენდა. ამ პარადიგმაში ნაციონალური იდენტობა განიხილებოდა, როგორც ერთ-ერთი აუცილებელი ეტაპი სოციალიზმისა და, შემდეგ, კომუნიზმის მიღწევის გზაზე. შედეგად, საბჭოთა კავშირის ადმინისტრაციული დაყოფა სწორედ ერთნო-ტერიტორიულ პრინციპს ემყარებოდა. მაგალითად, აფხაზებმა მიიღეს „სატიტულო“ ეთნოსის სტატუსი აფხაზეთის ავტონომიური რესპუბლიკის ფარგლებში. მოგვიანებით, ავტონომიურმა სტრუქტურებმა მნიშვნელოვანი როლი შეასრულეს აფხაზურ სეპარატისტულ მოძრაობაში.
დრო: 8 აპრილი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.

ილიაუნის სამეცნიერო კაფეში: ოთარ აბდალაძის საჯარო ლექცია - მაღალმთის მცენარეულობა – კლიმატის ცვლილების ბიოინდიკატორი
2015-04-14 17:00
14 აპრილს, სამშაბათს, 17:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის სრულ პროფესორთან, ოთარ აბდალაძესთან.
საუბრის თემა: მაღალმთის მცენარეულობა – კლიმატის ცვლილების ბიოინდიკატორი.
შეხვედრაზე საუბარი შეეხება შემდეგ საკითხებს: რატომ მიიჩნევა მაღალმთის მცენარეულობა ყველა გლობალური ცვლილების, მათ შორის, კლიმატის ცვლილების მთავარ ბიოინდიკატორად; რა ფაქტორები მიუთითებს კლიმატის გლობალურ დათბობაზე; შეიმჩნევა თუ არა მცენარეულობის ტრანსფორმაცია და რა პერსპექტივები იკვეთება ამ მხრივ.
დრო: 14 აპრილი 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.

პროექტი Sapere Aude - თვითმმართველობის შესახებ არგუსის მეშვეობით ჩატარებული კვლევის პრეზენტაცია
2015-04-14 18:00
14 აპრილს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის -“Sapere Aude” – ფარგლებში, თვითმმართველობის არჩევნებში მონაწილე ჯგუფი – „ერთიანი ძალა Sapere Aude“ -წარმოადგენს თვითმმართველობის შესახებ არგუსის მეშვეობით ჩატარებული კვლევის პრეზენტაციას.
მომხსენებლები: ლელა ბერიძე, გიორგი გუდაძე, მირანგულა მანჯავიძე და ირაკლი სულაბერიძე.
დასწრება თავისუფალია.

მასშტაბური დასაქმების ფორუმი
2015-04-15 14:00
15 აპრილს, 14:00 საათზე, ილიას სახელმწიფო უნივერსიტეტის E 406 აუდიტორიაში, ილიაუნის ბიზნესის სკოლის ორგანიზებით, სადაზღვევო კომპანია ”იმედი L” ბიზნესის სკოლის სტუდენტებს შესთავაზებს ვაკანსიას გაყიდვების აგენტის თანამდებობაზე (გარე გაყიდვების მიმართულებით). სტუდენტებს ეძლევათ შესაძლებლობა, გაიარონ სადაზღვევო საქმიანობის შემსწავლელი კურსი და დასაქმდნენ სადაზღვევო ბაზრის ლიდერ კომპანიაში. სადაზღვევო აგენტის ყოველთვიური ანაზღაურება მოიცავს ფიქსირებულ ხელფასს, საკომისიოსა და დამატებით თანხას – თვის რეიტინგით საუკეთესო აგენტები მიიღებენ ბონუსს.
დრო: 15 აპრილი, 14:00 საათი
ადგილმდებარეობა: ილიას სახელმწიფო უნივერსიტეტის E 406 აუდიტორია

გერმანელ პარლამენტართა საჯარო ლექცია - გერმანიის როლი ევროკავშირში
2015-04-15 16:00
15 აპრილს, 16:00 საათზე, ილიას სახელმწიფო უნივერსიტეტის G 106 აუდიტორიაში გაიმართება გერმანელ პარლამენტართა საჯარო ლექცია.
ლექციის თემა: გერმანიის როლი ევროკავშირში
მომხსენებლები: ბუნდესტაგის წევრები – ახალგაზრდული კავშირის ლიხტენბერგის რაიონული ორგანოს თავმჯდომარის მოადგილე CDU-ში, დოქტორი მარტინ პეტცოლდი; ქრისტიან-დემოკრატიული კავშირის (CDU) ილმის რაიონული ორგანოს თავმჯდომარე, ბატონი თანკრედ შიპანსკი.
მოდერატორი: დავით აფრასიძე
შეხვედრის მიზანი: მსჯელობა იმაზე, თუ როგორ ხედავენ საქართველოში გერმანიის მომავალ როლს ევროკავშირში.
სამუშაო ენა: გერმანული (ქართული თარგმანით)

თამარ აზმაიფარაშვილის საჯარო ლექცია: ფსიქოანალიზის კლინიკური ასპექტები - პროცესი და ტექნიკა
2015-04-15 19:00
15 აპრილს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შეხვედრების სერიის – ფსიქოანალიზი საუნივერსიტეტო სივრცეში – ფარგლებში, ილიაუნის სოციალური და კულტურის კვლევების ინსტიტუტი გიწვევთ საჯარო ლექციაზე – ფსიქოანალიზის კლინიკური ასპექტები – პროცესი და ტექნიკა. ლექციას გაუძღვება საქართველოს ფსიქოანალიტიკოს ფსიქოთერაპევტთა საზოგადოების წევრი, ფსიქოლოგი, ფსიქოთერაპევტი თამარ აზმაიფარაშვილი. ლექციაზე განხილული იქნება ფსიქოანალიტიკური მკურნალობის ძირითად კომპონენტები, ფსიქოანალიტიკურ ტექნიკა და მისი პრაქტიკულ გამოყენება – რა ხდება ფსიქოანალიტიკურ სეანსზე? რაში მდგომარეობს პაციენტის, ფსიქოანალიტიკოსის და მათი ურთიერთდამოკიდებულების წვლილი ამპროცესში?
დრო: 15 აპრილი, 19:00 საათი
ადგილმდებარეობა: წიგნის სახლის ”ლიგამუსი”
დასწრება თავისუფალია.

პროფესორ კონსტანტინე კუბლაშვილის საჯარო ლექცია - „ადამიანის ძირითადი უფლებები 20 წლის გადმოსახედიდან“
2015-04-16 14:00
16 აპრილს, 14:00 საათზე, ილიას სახელმწიფო უნივერსიტეტის B 202 აუდიტორიაში, ილიაუნის სამართლის სკოლის პროფესორი კონსტანტინე კუბლაშვილი წაიკითხავს საჯარო ლექციას თემაზე – „ადამიანის ძირითადი უფლებები 20 წლის გადმოსახედიდან“.ლექცია მიეძღვნება საქართველოს 1995 წლის კონსტიტუციის იუბილეს.
კონსტანტინე კუბლაშვილი საერთაშორისო სამართლისა და საერთაშორისო ურთიერთობების სპეციალისტია. ის სხვადასხვა დროს მუშაობდა ცენტრალურ საარჩევნო კომისიაში, საქართველოს პარლამენტის აპარატში, იყო საქართველოს იუსტიციის მინისტრის პირველი მოადგილე. 2005 წლიდან კი საქართველოს უზენაესი სასამართლოს თავმჯდომარეა. 2000 წელს კონსტანტინე კუბლაშვილმა ჰანოვერის უნივერსიტეტში (გერმანია) დაიცვა დისერტაცია და მიენიჭა “სამართლის დოქტორის” (Dr.jur) სამეცნიერო ხარისხი. იგი გახლავთ არაერთი სამეცნიერო შრომის, პუბლიკაციის, სახელმძღვანელოს ავტორი სახელმწიფოს ტერიტორიული მოწყობისა და ადამიანის ძირითადი უფლებების საკითხებზე.
ლექციის დრო: 16 აპრილი, 14:00 საათი
ადგილმდებარეობა: ილიას სახელმწიფო უნივერსიტეტის B 202 აუდიტორია
დასწრება თავისუფალია.

საჯარო ლექცია თემაზე: „რელიგიათა შორის დიალოგი“
2015-04-16 14:00
16 აპრილს, 14:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ილიას სახელმწიფო უნივერსიტეტი, აშშ-ის საელჩოსთან თანამშრომლობით, უმასპინძლებს ​პროფესორ მუჰამედ შაფიქს, რომელიც ჩაატარებს ლექციას თემაზე: „რელიგიათაშორის დიალოგი“.
უამრავი სტატიისა და რამდენიმე წიგნის ავტორი, მუჰამედ შაფიქი, რელიგიათა შორის ურთიერთობებისა და დიალოგის ცენტრის (Brian and Jean Hickey Center for Interfaith Studies and Dialogue) აღმასრულებელი დირექტორია; ის ასევე ორგანიზატორია რელიგიის, სამართლიანობისა და მშვიდობის თემაზე გამართული სიმპოზიუმისა, რომელშიც მთელი მსოფლიოს მასშტაბით 150 სწავლული მონაწილეობდა.
პროფესორი მუჰამედ შაფიქი მსმენელს გაუზიარებს საკუთარ გამოცდილებას რელიგიათა შორის ურთიერთობებთან დაკავშირებით.
დრო: 16 აპრილი, 14:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ილიაუნის სამეცნიერო კაფეში: ზურაბ ჯავახიშვილის საჯარო ლექცია - რა იწვევს მიწისძვრებს საქართველოში?
2015-04-16 17:00
16 აპრილს, ხუთშაბათს, 17:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ილიას სახელმწიფო უნივერსიტეტის სრულ პროფესორთან, ზურაბ ჯავახიშვილთან.
საუბრის თემა: რა იწვევს მიწისძვრებს საქართველოში?
შეხვედრაზე განხილული იქნება სეისმურ პროცესზე დაკვირვებისა და კვლევის საკითხები.
დრო: 16 აპრილი 17:00 საათი
ადგილმდებარეობა: ილიაუნის სამეცნიერო კაფე, E 207 აუდიტორია
დასწრება თავისუფალია.
